Obert el període de sol·licitud de les ajudes per a la venda no sedentària per a l’exercici 2022 (AMPLIAT FINS AL 6 DE JULIOL)
2025-07-24

Des de hui, 30 de maig i fins el 6 de juliol, els comerciants de Burjassot que dediquen la seua activitat comercial a la venda no sedentària poden sol·licitar les ajudes per a l’exercici 2022.

Aquestes ajudes, propostes per l’Ajuntament de Burjassot des de la Regidoria de Mercats i Comerç, dirigida per Rosa Coca, tenen com a objecte pal·liar les conseqüències negatives patides per les persones que són titulars d’autoritzacions en els mercats que s’han vist obligats a cessar la seua activitat comercial a conseqüència de la crisi sanitària ocasionada pel Covid-19 i la declaració de l’estat d’alarma.

Tenint en compte aquestes circumstàncies, el Consistori, dins del seu àmbit competencial i conscient de la importància i el paper que ve desenvolupant el comerç ambulant com a dinamitzador del xicotet comerç, ha posat en marxa aquestes ajudes les bases de les quals poden consultar-se en aquest ENLLAÇ.

La sol·licitud anirà dirigida al Sr Alcalde-President de l’Ajuntament de Burjassot i es presentarà a través de mitjans electrònics en el Registre d’entrada a través de la Seu Electrònica de l’Ajuntament de Burjassot, de conformitat amb el que es disposa en l’article 14.2 de la Llei 39/2015, d’1 d’octubre, del Procediment Administratiu Comú de les Administracions Públiques.